[bookmark: _GoBack]На основу члана 11.став 4. Закона о финансијској подршци породици са децом („Службени гласник РС”, број 113/17, 50/18, 46/2021- одлука УС, 51/2021-одлука УС, 53/2021- одлука УС, 66/2021 и 130/2021), члана 32.став 1. тачка 6. Закона о локалној самоуправи („Службени гласник PC“, бр. 129/2007 и 83/2014- др.закон, 101/2016-др.закон, 47/2018 и 111/2021-др.закон) и 40. Статута општине Кладово („Службени лист општине Кладово“, бр. 7/2019), Скупштина општине Кладово на седници одржаној 16.12.године, донела је

ОДЛУКУ
о остваривању права на једнократну новчану помоћ при
лечењу стерилитета и вантелесној оплодњи

Члан 1.

Овом одлуком уређују се ближи услови, начин и поступак остваривања права на једнократну новчану помоћ прилечењу стерилитета и вантелесне оплодње, (у даљем тексту: Помоћ)
Одлуком се утврђују шира права у односу на права из обавезног здравственог осигурања, у циљу помоћи што већем броју парова да се остваре као родитељи, у складу са спровођењем мера популационе политике.
Средства за остваривање Помоћи опредељена су у буџету општине Кладово.

Члан 2.

Право на Помоћ могу остварити пунолетна и пословно способна жена и мушкарац који воде заједнички живот у складу са законом којим се уређују породични односи – супружници, односно ванбрачни партнери (у даљем тексту: пар).
Помоћу смислу ове Одлуке, може се остварити за лечење у здравственој установи, за оперативни захват, неопходну терапију, трошкове поступка вантелесне оплодње и друге трошкове при лечењу стерилитета у земљи и иностранству, под условом да за настале трошкове није остварена помоћ из буџетских средстава на други начин.

Члан 3.

Право на Помоћ пар може да оствари уз кумулативну испуњеност следећих услова:
1. да су држављани Републике Србије;
2. да пар има пребивалиште (боравиште за избегла и интерно расељена лица) на територији опшине Кладово најмање годину дана пре подношења захтева;
3. да остварује право на здравствену заштиту преко Републичког фонда за здравствено осигурање (у даљем тексту: РФЗО);
4. да је дијагностикован стерилитет (примарни или секундарни) и испуњени медицински услови за лечење стерилитета  и укључење у поступак вантелесне оплодње;
5. да је пар у поступку лечења стерилитета или је укључен или је био укључен у републички програм вантелесне оплодње;
6. да жена у моменту подношења захтева има године старости у складу са републичким прописима;
7. да за настале трошкове лечења нијe коришћена друга помоћ из буџетских средстава.

Члан 4.
	
Захтев за остваривање права на Помоћ пар подноси на прописаном обрасцу, Комисији за остваривање права на пoмoћ при лечењу стерилитета и вантелесне оплодње, (у даљем тексту: Комисија), преко Одељења за привреду, друштвене делатности и локални економски развој Општинске управе Кладово, (у даљем тексту: Одељење).
Уз захтев пар прилаже:
1. доказ о држављанству и пребивалишту (очитане/фотокопије личних карата оба партнера;
2. доказ о брачној/ванбрачној заједници (венчани лист или оверена изјава два сведока да пар живи заједно);
3. очитану здравствену књижицу за оба партнера;
4. фотокопију одговарајуће медицинске документације лекара специјалисте гинекологије, у вези са дијагностикованим стерилитетом, испуњеним условима за лечење стерилитета и укључивање у поступак вантелесне оплодње;
5. доказ да је пар укључен или је био укључен у поступак вантелесне оплодње на терет Републичког фонда за здравствно осигурање;
6. рачуни о трошковима насталим приликом лечења стерилитета или вантелесне оплодње, а које је пар платио из сопствених средстава;
7. фотокопија текућег рачуна;
8. оверена изјава подносиоца захтева под кривичном и материјалном одговорношћу да за настале трошкове није користио другу помоћ из буџетских средстава;
9. оверена изјава подносиоца захтева под кривичном и материјалном одговорношћу да ће одобрена средства Помоћи наменски потрошити, у циљу лечења стреилитета и вантелесне оплодње за  настали трошкови.
Документа која су издата од стране иностраних субјеката морају бити оверена у складу са прописима државе у којој су издата и преведена у Републици Србији на српски језик од стране сталног судског преводиоца.
Поступајући сходно чл. 9. ст. 3. и 4. и чл. 103. Закона о општем управном поступку („Службени гласник РС“, број 18/16 и 95/18 – аутентично тумачење), надлежни Орган врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. 

Члан 5.

О испуњености услова за остваривање права на Помоћ стараће се Комисија коју, на основу ове Одлуке, именује Председник општине Кладово.
Комисија има пет чланова од којих су три лица која поседују стручна знања из области медицине и здравствене заштите и два запослена у Општинској управи Кладово, један из Одељења.
Задатак Комисије је да утврди комплетност поднетих захтева и након разматрања приспелих захтева, Одељењу достави мишљење у погледу испуњености услова за остваривање права на Помоћ у складу са одредбама ове Одлуке.
На основу мишљења и предлога Комисије из става 3 овог члана, Председник општине доноси решење о остваривању права и додели Помоћи.

Члан 6.

Против решења из члана 5. став 4. ове Одлуке, може се покренути управни спор пред надлежним судом.

Члан 7.

Износ средстава који се одобрава пару на име Помоћи је 100.000,00 динара.
Помоћ се одобрава по редоследу подношења захтева до утрошка средстава предвиђених у буџету општине Кладово за ову намену.
У току једне календарске године пар може остварити помоћ само једном.
Средства Помоћи у износу из става 1.овог члана, преносе се на текући рачун подносиоца захтева, односно корисника права, на основу приложених рачуна или предрачуна трошкова лечења стрилитета или вантелсне оплодње.

Члан 8.

Административно техничке послове у вези са спровођењем ове Одлуке обавља Одељење за привреду, друштвене делатности и локално економски развој Општннске управе Кладово.

Члан 9.

Пар је дужан да додељена средства Помоћи искључиво користе за намену за коју су додељена.
Доказ о наменском трошењу средстава су рачуни за лекове/медикаменте, анализе и остале услуге потребне у поступку лечења стерилитета, а који нису финансирани из Републичког фонда здравственог осигурања или извештај здравствене установе о спроведеном поступку вантелесне оплодње и рачун који гласи на име пацијенткиње, са спецификацијом услуга и лекова који су наплаћени, а које је пар дужан да достави Одељењу најкасније у року од 6 месеци од дана преноса средстава.
Уколико се поступак лечења стерилитета и вантелесне оплодње спроводи у иностранству, доказ о наменском трошењу средстава из става 2 .овог члана корисник је дужан да достави оверен и преведен од стране овлашћеног преводиоца.
Уколико корисник средстава, у року из става 2.овогчлана, не достави доказе о наменском трошењу одобрених средстава из става 2. овог члана, сматраће се да средства нису наменски утрошена и општина Кладово ће покренути поступак за повраћај пренетих средстава. 

Члан 10.
	
	Ова Одлука ступа на снагу даном доношења, а објавиће се у „Службеном листу општине Кладово“.
	Ступањем на снагу ове Одлуке престаје да важи Одлука о остваривању права на једнократну новчану помоћ при лечењу стерилитета и вантелесној оплодњи бр. 560-8/2017-I од 15.06.2017.године.

